|  |
| --- |
| **opis predmetu zákazky, technické požiadavky**  |

**Opis predmetu zákazky**

Predmetom nákupu sú hasičské ochranné kukly, ktoré sú bezpečnostným prvkom a odevnou súčasťou zabezpečujúcou bezpečnú ochranu hlavy, krku a oblastí, ktoré nie sú prekryté ochranným odevom, dýchacím prístrojom a prilbou, proti sálavému teplu, úrazu elektrickým prúdom a iným vonkajším vplyvom.

1. **Požadovaná technická špecifikácia, parametre a funkcionality:**

|  |  |  |
| --- | --- | --- |
| **Požiadavka** | **Požadovaná technická špecifikácia, parametre a funkcionality** | **Uchádzač uvedie skutočnú špecifikáciu dodávaného tovaru - vlastný návrh plnenia** |
|  | **Hasičská ochranná kukla:**1. Dvojvrstvová kukla ergonomického strihu, zložená z hlavovej časti a goliera. Golier je predĺžený až na ramená.
2. Predná časť hlavovej časti je vybavená oválnym tvárovým otvorom s pružným okrajom.
3. Požadovaný otvor pre hasičskú ochrannú kuklu musí byť taký, aby bola prekrytá celá hlava okrem hornej čeľuste, dolnej čeľuste  a očníc. Dĺžka goliera musí prekrývať krk zo všetkých strán.
4. Kukla je ľahko nasaditeľná a snímateľná.
5. Musí byť kompatibilná s použitím ostatných ochranných pomôcok – ochranného odevu, hasičskej prilby a masky dýchacieho prístroja.
6. Vrchná vrstva - tkanina so 100% podielom aramidového vlákna.
7. Šicie nite na báze 100% aramidového vlákna.
8. Spodná vrstva - jednovrstvová pletenina so zníženou horľavosťou, antistatická a elastická.
9. Farebné prevedenie v odtieňoch farby: tmavomodrá - Pantone 4146, čierna – Pantone Black 3, Pantone  Black 5 alebo Pantone Black 6.
10. Hmotnosť min. 270 g/m2 / max. 300g/m2, t.j. uvedená hmotnosť sa týka tkaniny aj pleteniny spolu
11. Pevnosť švov podľa EN 13911:2018-09, čl. 6.1.7 min. 100 kPa.
12. Spĺňanie normy: EN ISO 13688:2013

 EN ISO 11612:2015 úroveň A1, B1, C1, F1 EN 13911:2018-09 |  |

**Ďalšie požiadavky na predmet zákazky:** Za účelom posúdenia vyššie uvedených technických, kvalitatívnych a ergonomických požiadaviek (nasadzovania, snímania a kompatibilnosti s ostatnými OOP) verejný obstarávateľ požaduje predložiť

* 1 ks vzorky v zmysle prílohy č. 5 týchto súťažných podkladov,

* certifikát výrobku (CE) preukazujúci, že výrobok spĺňa technické požiadavky stanovené vo všetkých nariadeniach vlády, ktoré sa na neho vzťahujú a ktoré toto označenie stanovujú alebo umožňujú alebo vyhlásenie o zhode podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov alebo ekvivalentného zákona,
* záverečný protokol o vykonaných skúškach s výsledkami skúšok podľa príslušných platných slovenských technických noriem alebo ekvivalentných noriem zavedených do sústavy technických noriem v Slovenskej republike,
* materiálové listy.

Všetky dokumenty a technické dokumentácie musia byť predložené v slovenskom jazyku, akceptovaný je aj český jazyk, v prípade vyhotovenia v inom ako slovenskom a českom jazyku sa požaduje úradný preklad dokumentu do slovenského jazyka.

Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t.j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.

Verejný obstarávateľ umožňuje predloženie ekvivalentu predmetu zákazky v prípade, ak sa nezmení účel a cieľ predmetu zákazky, a to za nasledovných podmienok:

* predložený ekvivalent bude spĺňať minimálne požiadavky verejného obstarávateľa na predmet zákazky, alebo
* predložený ekvivalent bude obsahovať kvalitatívne výhodnejšie parametre ako sú požiadavky verejného obstarávateľa na predmet zákazky, alebo
* predložený ekvivalent bude zabezpečovať výhodnejšie funkcionality a funkčnosť predmetu zákazky ako sú požiadavky verejného obstarávateľa na funkčnosť predmetu zákazky/zmluvy,
* pričom zároveň predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy, ktorá bola výsledkom verejného obstarávania ako prijatie ekvivalentu a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.